<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Richard Stallman vine în România pentru lansarea Fundației Ceata</h2>

    <p>
      <span id="date">2013-02-13</span>
      <span id="city">București</span>, 
      <span id="country">România</span>
    </p>

    <div id="brief">
      <p>Pe data de 22 februarie 2013 de la ora 14,00 Fundația Ceata organizează un eveniment public ce marchează dobândirea statutului juridic de fundație. Pe parcursul celor aproape 5 ani de existență Ceata a activat ca grup informal, militând pentru libertățile utilizatorului. Evenimentul de lansare va avea loc în sala Aula Magna din Facultatea de Drept a Universității din București. Fundația Ceata îl are ca invitat special la acest eveniment pe dr. Richard M. Stallman, fondatorul proiectului GNU și președintele organizației Free Software Foundation.</p>
    </div>

    <div id="content">
      <p>Pe data de 22 februarie 2013 de la ora 14,00 <a href="https://ceata.org">Fundația Ceata</a> organizează un eveniment public ce marchează dobândirea statutului juridic de fundație. Pe parcursul celor aproape 5 ani de existență Ceata a activat ca grup informal, militând pentru libertățile utilizatorului. Evenimentul de lansare va avea loc în sala Aula Magna din <a href="http://www.openstreetmap.org/?lat=44.435392&amp;lon=26.082061&amp;zoom=18&amp;layers=M">Facultatea de Drept</a> a Universității din București.</p>
      <p>Fundația Ceata îl are ca invitat special la acest eveniment pe <a href="http://en.wikipedia.org/wiki/Richard_Stallman">dr. Richard M. Stallman</a>, fondatorul proiectului <a href="http://www.gnu.org">GNU</a> și președintele organizației <a href="http://www.fsf.org">Free Software Foundation</a>. Încă din 1983 până acum, Richard Stallman este principalul promotor al libertăților utilizatorului de calculator. Acesta va susține un discurs non-tehnic intitulat <a href="http://www.fsf.org/events/20130222-bucharest">„Free Software and Your Freedom”</a> (rom. „Programele libere și libertatea ta”), în care va vorbi despre mișcarea pentru programe libere și cât de important este ca utilizatorii să poată coopera și să-și poată controla calculatorul.</p>
      <p>Evenimentul va fi deschis printr-o scurtă cuvântare a lui Tiberiu-Cezar Tehnoetic, fondatorul și președintele Fundației Ceata, urmată de discursul lui Richard M. Stallman. Evenimentul este sprijinit de <a href="http://www.fspub.unibuc.ro">Facultatea de Științe Politice</a> în cadrul proiectului <a href="http://thesponge.eu">The Sponge</a>. Participarea este gratuită, fără înscriere și deschisă oricui.</p>
      <p>Fundația Ceata și-a început activitatea în iunie 2008 în București ca grup informal, în decursul anilor antrenând o comunitate românească diversă în scopul eliberării utilizatorilor de restricțiile din arte și tehnologii. Ceata a organizat numeroase evenimente în București și în alte orașe din România, precum și în Chișinău (Republica Moldova) dedicate promovării libertăților utilizatorului și a desfășurat proiecte ce au avut ca obiectiv realizarea de programe de calculator și opere artistice sub licențe libere. Printre acestea se numără <a href="https://fii-liber.ro">publicația electronică „Fii liber”</a>, organizarea și co-organizarea de <a href="https://wiki.ceata.org">sesiuni de programare și de traducere, conferințe și prezentări</a>. În 2012 membrii comunității Ceata au format primele echipe locale în <a href="https://md.ceata.org">Republica Moldova</a> și în <a href="https://cj.ceata.org">Cluj</a>.</p>
      <p>Așa cum „GNU” este un acronim recursiv pentru „GNU&#8217;s Not Unix” (rom. „GNU Nu e Unix”), „Ceata” este un acronim recursiv pentru „Ceata eliberează artele și tehnologiile actuale”.</p>
    </div>

    <p>
      Contact/coordonator: 
      <span id="contactname">Tiberiu-Cezar Tehnoetic</span>, 
      <span id="contactfunc">Președinte</span>, 
      <span id="contactmail">tct@ceata.org</span>, 
      <span id="contactphone">(+40)761-810-100</span>
    </p>
  </body>
</html>
